Jaguar Land Rover masofadan turib boshqarsa bo‘ladigan avtomobilni namoyish etdi

Jaguar Land Rover kompaniyasi mobil telefon orqali masofadan turib boshqarsa bo‘ladigan Range Rover Sport prototipini namoyish etdi. Birmingham Post nashri xabariga ko‘ra, maxsus ilova-dastur avtomobil g‘ildiraklarini burish, oldinga va orqaga harakatlantirish imkonini beradi.

Ilova-dastur interfeysi o‘yinga o‘xshasa-da, eng murakkab vaziyatlarda haqiqiy avtomobilni boshqarish imkonini beradi. Ishlab chiqaruvchi kompaniya taxminicha, mazkur yo‘l og‘ir yo‘l sharoitlarida va avtomobilni avtoturargohga qo‘yishda ayniqsa qo‘l keladi.
Ilova-dastur ishlashi uchun avtomobil va telefon oralig‘idagi masofa 10 metrdan oshmasligi kerak. Foydalanuvchi ishchi doiradan tashqariga chiqsa, avtomobil to‘xtab qoladi. Shuningdek, tashqarida turgan haydovchi avtomobilga juda yaqin kelsa ham ilova-dastur ishdan to‘xtaydi. Har ikkala cheklov ham xavfsizlik nuqtai nazaridan joriy etilgan.
Ma’lumot uchun, avtoturargohda aqlli to‘xtashning birinchi tizimi 2011-yili Audi kompaniyasi tomonidan taqdim etilgandi.